
"A nyomozási bíró helye és szerepe a büntetőeljárásban "

A dolgozat témájául választott nyomozási bíróra azért esett a választásom, mert a nyomozási bíróról monográfia még nem született, és tanulmányok is csak elvétve foglalkoznak vele.
A dolgozat során bemutatom a nyomozási bírói intézmény történetét, kezdve a vizsgálóbíróval – amire egyfajta történelmi előzményként tekintek - valamint az I. Bp.-vel, egészen a 2003-ban hatályba lépett, jelenlegi büntetőeljárási törvényünkig. Ennek során kitekintek a nemzetközi szabályozásokra is, így Franciaországra, Oroszországra és Németországra.
Bemutatom és elemzem továbbá a nyomozási bíró jelenlegi, és a vizsgálóbíró egykori, 1896-os szabályozását, a rájuk vonatkozó rendelkezéseket, és az általuk végzett feladatokat. Ezen kívül összevetem a két jogintézményt, feltárom a köztük lévő hasonlóságokat és különbségeket. Megvizsgálom, hogy kell-e a mai nyomozási bíró szabályozását közelíteni az egykori vizsgálóbíróéhoz. A dolgozat célja, hogy meghatározza a nyomozási bíró helyét és szerepét a büntetőeljárásban, és megvizsgálja, szükség van-e a nyomozási bírói intézményre.



